
STUEFUGLENE 

so. Argang april 1975 nr. 7 


Purpurkronfinken — en sjælden gæst- 

(Rhodospingus emeritus) 

Engelsk: The South American Crimson Finch, Crimson Finch, Red-crow- 
ned Finch, Purple-crowned Finch, Ecuadorian Crowned Finch. 

Tysk: Purpurkronfink, Kronfink von Ekuador, Rotbrustfink. 

Fransk: Pinson couronné rouge. 

Svensk: Svartrod Kronfink. 

Farvebeskrivelse. Hannen: Nakke, under- og overryg er sorte med fine, 
mathvide vinge tegninger. Vingerne er ligeledes sorte med svage tegnin¬ 
ger, og halen er sort. 

Den overvejende sorte farve virker som var den svagt »pudret«. Stru¬ 
ben og det øverste af brystet er stærkt røde. Bugen er orangefarvet og 
ender i gult helt under halen. På fuglens isse findes en stærkt rød plet. 
Fuglens kinder er sorte, næbbet lyst i spidsen, mod næbroden mørkere. 
Hunnen: Pande og nakke lyst gulbrune. Kinder og hals ligeledes gul¬ 
brune. Struben er hvidgul ligesom bugen. Vingerne olivengrønne på 
gullig bund. Øjet mørkt med gullig ring omkring. Benene er lysebrunli¬ 
ge. 

Størrelse ca. 11 cm. 

Udbredelse: Equador og Peru. 

Purpurkronfinken er slet ikke nogen almindelig fugl, d.v.s. der går un¬ 
dertiden lang tid mellem hver gang, den udbydes til salg, derfor er det 
en finke, som kun få danske fuglevenner kender noget særligt til. Dens 
navn synes at antyde, at den er smukkere end dens fætter, den røde 
Kronfinke (Coryphospingus cristatus), som nok er mere kendt. Det er 
jo altid et spørgsmål om smag og behag, og det kan næppe afgøres, vel 
ikke engang diskuteres. 

Faktisk er Purpurkronfinken slet ikke nogen rigtig Kronfinke. De ægte 
Kronfinker, den ovenfor nævnte samt den grå Kronfinke (Coryphospin¬ 
gus pileata), hører, som deres latinske navn angiver, til samme slægt, 
og typen på disse to arter er stort set ens, størrelsen ligeledes. 

Af Purpurkronfinken eller Kronfinken fra Equador, som den også kal¬ 
des, findes faktisk to arter, eller ihvertfald lokale racer, som konstant 
afviger, og disse to, der lever i Equador og Peru, som beskrevet oven¬ 
for, er: 

1. Rhodospingus eruentus, det er denne, der altid har været indført her 
i Danmark. 

2. Rhodospingus mentalis - Sortkindet Purpurkron finke har vistnok al¬ 
drig levende været her i landet, og de lærde er da også noget skeptiske, 
om den holder som race, eller måske er et ungt eksemplar, som endnu 
ikke har fået sin blivende fjerdragt. Dens udbredelse skulle ifølge Cat. 
of Birds Brit. Mus. 1888, være Vest-Equador. 

I fangenskab: I 1966-67 kom der flere sendinger til fugleimportør Si¬ 
gurd Christensen, Aarhus, og man kunne da se den hos de handlende, 
bl. a. havde Gunnar Clausen, Bandholm, ca. 10 stk. til salg. Ved et for¬ 
eningsmøde i 1967 i Frederikssund, vandt Holger Roth et par Purpur- 
kronfinker, og fik i sommeren 1968 Danmarks opdræt af den med 1 un¬ 
ge. Fuglene var udstillet i oktober 1968 på Hotel Isefjord i Frederiks¬ 
sund. I 1969 fik Holger Roth endnu 2 unger på pind, som blev udstillet 
i november 1969 i Frederikssund. I 1970 fik Max Kraus, Nykøbing Fl., 
1 unge på pind, parret med unge blev udstillet på Stuekultur-udstillin¬ 
gen i oktober samme år. Endelig i 1973 fik Preben Petersen, Nykøbing 
FL, 2 unger på pind i 2 kuld, som blev udstillet på Fuglevennens ud¬ 
stilling i oktober samme år, hvor de naturligvis indbragte FFF's guld- 
plaquette. 



Rhodospingus cruentus 

Min interesse for Purpurkronfinker startede i 1968, da jeg købte Flem¬ 
ming Holbek’s: Stuefuglehåndbogen. På side 132 i denne bog omtalte 
Holbek fuglen i en lille artikel, og efter jeg havde læst denne, var min 
interesse for Purpurkronfinker vakt, og jeg besluttede da at anskaffe 
mig denne fugl. Jeg annoncerede omgående efter 1,1 Purpurkronfinker, 
men ingen reagerede på annoncen, ligesom jeg heller ikke så den hos 
fuglehandlerne, derimod så jeg masser af den røde Kronfinke og den 
grå Kronfinke. I skuffelse over, at jeg ikke kunne få den lille Purpur- 
kronfinke, anskaffede jeg mig et par grå Kronfinker, og jeg må da også 
sige, at det er en prægtig fugl, parret har jeg dog senere overgivet til 
Henning Pust, mens jeg stadig har parrets unge (0,1) fra 1972 gående. 

Den 15. marts 1970 fik jeg imidlertid tilbudt 1,1 Purpurkronfinker af en 
privatmand for kr. 100-, hannen var i en meget dårlig foderstand, men 
jeg besluttede omgående at købe parret. Efter ca. 1 måned i karantæne¬ 
bur, lukkede jeg hunnen ind sammen med mine andre fugle, men han¬ 
nen var stadig for afkræftet, og jeg beholdt ham derfor i sygebur, des¬ 
værre var det mig umuligt at få hannen til at tage andet end en smule 
insektfoder, franskbrød opblødt med mælk samt det engelske nektar- 
produkt Stimulite, efter ca. x /i års forløb syntes jeg, at der var bedring 
på vej, og jeg fjernede det engelske nektarprodukt, men hannen må 
udelukkende have levet på dette, for han døde 2 dage efter, at det var 
fjernet. Det skal dog tilføjes, at da jeg opdagede det gik den forkerte 
vej, fik han naturligvis Stimulite igen, men det var åbenbart for sent! 
Hos mange syge fugle har jeg endvidere lagt mærke til, at de pludselig 
får det bedre, og så få dage efter dør de alligevel! 

Jeg begyndte så ihærdigt at søge efter en han, og det lykkedes foråret 
1972, hvor jeg købte af en privatmand en stor tyk han for kr. 50,-, efter 
ca. 1 måned i karantæne blev den lukket i voliere sammen med min 
hun, der nu havde gået alene i ca. 2 år. Volieren bestod af en indendørs- 
voliere på Ixlxl m samt en tæt beplantet udendørsvoliere på 3x2x1 m. 
Bestanden i volieren var følgende foruden de 1,1 Purpurkronfinker: 3,3 
Grønne Dråbeas tril der, 1,1 Ceresastrild, 1,1 Brunbrystet Sivfinke, 1,1 
Gittervinget Ringastrild, 1,1 Violbuget Granatastrild, 1,1 Broget Astrild. 
Det viste sig at være en meget harmonisk sammensætning, idet alle le¬ 
vede i fuld fordragelighed, og de fleste påbegyndte omgående at bygge 
reder. Dette skete også for Purpurkronfiinkerne, idet de efter 14 dages 
forløb havde påbegyndt og fuldendt en lille rede i den udendørsvoliere 
inde midt i en vildrose, og snart lå der også 3 æg, alt gik planmæssigt 
og 3 unger så dagens lys i reden, de blev meget omhyggeligt passet af 
0,1 og voksede sig hurtigt store, men en nat var det et frygteligt uvejr 
med masser af torden og regn, og om morgenen så jeg et sørgeligt syn, 
hunnen lå og var død på reden, og da jeg fjernede hunnen, lå 3 voksne, 
fuldbefjerede unger og var døde. Den morgen blev til en af disse dage, 
hvor man sådan ønskede at være lidt sig selv! Jeg kan da oplyse, at 
Ceresastrilderne fik 14 unger på pind den sommer, 3 kuld a henholds¬ 
vis 6 stk. (1,5), 5 stk. (2,3), 3 stk. (1,2), altså 10 hunner og 4 hanner. De 
Brunbrystede Sivfinker fik 5 unger i eet kuld (2,3), medens resten holdt 
sabbatår! 

I juni 1973 fik jeg opsporet 2,1 Purpurkronfinker i København, disse 
fugle var jeg personligt inde at hente, nu var prisen imidlertid gået helt 
til tops, og jeg måtte betale kr. 450,- for disse 3 fugle, men det var 
prægtige fugle. For det første var det 1,1 gammelt avlspar, som Holger 
Roth havde Danmarks opdræt med i 1968, samt 1,0 som var hannen 
fra 1968, der havde givet Danmarks opdræt. Senere i juli 1973 fik jeg 
via Max Kraus, Nykøbing Fl., kontakt med Preben Petersen, Nykøbing 

Fl. f hvor jeg købte en unge fra 1972 (0,1). Denne hun købte jeg for kr. 
70,-, hvilket var ualmindeligt billigt set i relation til den forrige handel. 
Senere på efteråret erhvervede jeg endnu 1,1 Purpurkronfinker af Max 
Kraus, Nykøbing Fl., dette par var forøvrigt dansk opdrættet, hannen 
fra 1971 og hunnen fra 1972, de var søskende. Endvidere var de forøv¬ 
rigt søskende til den hun, som jeg havde købt af Preben Petersen, Ny- 
købing FL, men jeg omparrede alle fuglene, således at ingen skulle blive 
i familie med hinanden. Jeg mener iøvrigt også, at det må være meget 
afgørende at få så unge fugle ind i bestanden, idet vi jo aldrig ved, 
hvor gamle de importerede fugle er. De sidstnævnte fugle erhvervede 
jeg for en pris af kr. 200,-. 



Rhodospingus mentalis 

Min yndlingsfugl er blevet Purpurkronfinken, og jeg har efterhånden 
købt samtlige Purpurkronfinker i Danmark, jeg har f. t. 7,4, Max Kraus, 
Nykøbing Fl., har f. t. Preben Petersen's 1,2 gående, og vi har naturlit 
indledt et samarbejde. I hele Sverige findes formentlig kun 3,3, som 
ejes af Karl-Erik Tenglin, Stockholm. Tenglin har den 6. juni startet en 
»liten odlarcirkel« og har naturligvis også indledt et samarbejde med 
os hernede på Lolland-Falster, for at få den bevaret, idet der i dag er 
fuldstændigt udførselsforbud af fugle fra Equador, så ny-importer 
kommer der formodentlig ikke. 

Jeg er glad for at måtte få lov til at skrive om den efterhånden sjæld¬ 
ne fugl, som dog findes på Lolland-Falster. Skulle der være medlem¬ 
mer, der har sådanne fugle, eller evt. kender nogen, der har dem, er 
jeg meget interesseret i at udveksle erfaringer, dette gælder naturlivis 
også medlemmer, der tidligere har haft dem, og af en eller anden årsag 
ikke har dem mere. 

Kort sagt, alt om Purpurkronfinker har interesse! 


Flemming Barslund, Maribo. 

Litteraturfortegnelse: Stuefuglene, 39. årgang april 1964 side 129-131, 
Purpurkronfinkerne, artikel af J. L. Albrecht-Møller. Stuefuglene årgang 
44, jan. 1969, Purpurkronfinkerne, artikel af Holger og Inge Roth. Tu¬ 
kanen, 3. årgang, juni 1972, side 62-64, artikel af Inge og Holger Roth. 
Die Gefiederte Welt, 12. årgang 1883, hæfte nr. 35, 30/8-83, side 391, ar¬ 
tikel af L. Harres. Die Gefiederte Welt, marts 1964: Seltenheiten auf 
dem Vogelmarkt, artikel af Wolfgang Baars, Diisseldorf. Die Gefiederte 
Welt, årgang 98 nr. 3, marts 1974: Seltenheiten auf dem Vogelmarkt, 
artikel af Theo Kleefisch jun., Bonn-Duisdorf. Burspråket nr. 8 1969: 
Svartrod Kronfink, artikel af Monica Lundholm. Avicultural Magazine, 
Vol. 73 nr. 1, januar-februar 1967: The South American Crimson Finch, 
artikel af Kerry A. Muller, Manager, Bird Division, National Zoological 
Park, Smithsonian Institution, U.S.A. Stuekulturer, Naturen og Hjem¬ 
met, 63. årgang, nr. 8, maj 1966: Purpurkronfinken, artikel af E. Bøgh 
Mortensen. Catalogue of the Birds in the British Museum, Volume XII 
1888, side 808-809: nr. 97 Rhodospingus. Helmuth Bechtel: Cage Bird 
Identifier, side 116-117. Carl Aschenbom: Kornerfresser, side 55. Hel¬ 
muth Dost: Fremdlåndische Stubenvogel, side 131-132. Karl Neunzig: 
Fremdlåndische Stubenvogel, side 254-255. Rodolphe Meyer de Schau- 
ensee: A guide to the Birds of South America, farvetavle 18 samt side 
416 nr. 108. V. Wiese. Tropefuglenes Liv i Fangenskab, 1894. Aage Poul¬ 
sen: Tropefugienes Liv i Fangenskab, 1956. Flemming Holbek: Stue¬ 
fuglehåndbogen. Fuglevennen i Nykøbing Fl., medlemsblad nr. 4, febru¬ 
ar 1975, artikel af Flemming Barslund. 


Solparakit. 

Aratinga solstitialis 

Det er næppe tilfældigt, at Sol- og Jendayaparakit er anbragt i systemet 
lige efter hinanden som nr. 25 og 26 af Aratinga arterne, disse dejlige, 
fornøjelige, men også forkætrede kilehaleparakitter, som vi her skal se 
lidt nærmere på fordi fru N. N. i Å har ønsket det. 

Når min indledning er blevet sådan, skyldes det, at flere forskere har 
ment at vide, at vi her stod overfor ganske enkelt to lokale racer af 
samme art - så skal vi blot se på, at efter nomenklaturen var Solpara- 
kitten beskrevet 1758 af Linné, medens Jendaya først blev anerkendt 
da Gmelin i sin Syst. Natura 1788 havde den med. 

Man har hævdet, at Jendaya var en grønvinget Solparakit, måske fordi 
Solparakitten var beskrevet først - og det kan også meget vel være 
gået sådan til, udviklingshistorien synes jo også at understrege det, og 
dens fader, Charles Darvin, var jo allerede, da han skrev sin opsigts¬ 
vækkende bog, inde på netop de tanker med en urform, hvoraf alt var 
udviklet, og han skriver som afslutning og konklusion følgende, jeg ci¬ 
terer det sidste afsnit af hans værk »Arternes oprindelse«, I, 14. kap. 
pag. 490/91 (oversat af J. P. Jacobsen): 

Da alle livets levende former er efterkommere i lige linie fra dem, der 
levede længe før den siluriske epoke, så kan vi være overbevist om, at 
den almindelige generationsfølge aldrig har været brudt og at ingen 
syndflod nogensinde har lagt den hele verdensbefolkning øde. 

Derfor kan vi med temmelig stor tillid imødese en fremtid af en lige 
så ufattelig længde, og da kvalitetsvalget alene arbejder ved og for 
hvert væsens vel, så vil alle legemlige og sjælelige egenskaber gå frem¬ 
ad mod fuldkommengørelse. 



Det er tiltalende at betragte en tæt bevokset skrænt dækket af mange 
planter af mange slags, med fuglene syngende mellem buskene med tal¬ 
rige insekter flagrende omkring og med orme bugtende sig frem igen¬ 
nem den fugtige jord - og så at tænke, at disse kunstigt opbyggede for¬ 
mer, der er så forskellige fra hinanden på en så vidunderlig indviklet 
måde - at de allesammen er blevet til ved love, der er i virksomhed 
rundt omkring os. Disse love er, taget i videste forstand, vækst og for¬ 
plantning, nedarvning, der næsten er medindbefattet i forplantningen; 
variabilitet, foranlediget af livsbetingelsernes direkte og indirekte på¬ 
virkning og af brug og ikke brug, en så stærk formering, at den fører 
til kamp for tilværelsen og som følge deraf til kvalitetsvalg, hvormed 
karakterdivergens og uddøen af de mindre forbedrede former følger. 
Således fremgår af naturens kamp ved hunger og død, det højeste af 
det vi kan opfatte, de højeste dyr. 

Der er storhed i det syn på livet, at det med dets forskellige kræfter 
af Skaberen oprindelig er blevet nogle få eller en enkeltform indblæst, 
og at medens denne vor klode har rullet rundt efter tyngdens bestemte 
lov, har utallige former, højst skønne og højst forskellige og vidunder¬ 
lige, fra en simpel begyndelse udviklet sig og udvikles endnu. 

Man kan være enig eller uenig med Darvin i noget eller meget - men 
ser vi på videnskabens omflytning og ny gruppering af f. eks. pape¬ 
gøjer, hvoraf der lige er udkommet et engelsk tidsskrift med en diger 
afhandling om forandringen, så kan vi mageligt forestille os, at Sol- 
parakitten og Jendaya er af samme gren, derfor vil en hel del af det 
man kennder om Jendayaparakitten også passe på Solparakitten, der 
er meget mere sjælden på markedet, derfor dyrere, og vel også derfor 
sjældent opdrættet, hvilket det kendte bastardopdræt understreger - 
det er netop sket fordi en rigtig partner ikke fandtes. 

Som allerede antydet, er det sikre kendetegn på de to parakitter, at 
Jendaya har grønne vingedækfjer (små og mellemste) grøn overryg 
samt overhaledækfjer - fordelingen af de gule og røde områder på den 
øvrige del af kroppen er meget forskellig og varierer fra individ til in¬ 
divid. 

Når du spørger, om den skriger meget, må jeg sige, at alt er relativt, 
i forhold til de øvrige eller enkelte andre kilehaleparakitter (deriblandt 
Jendaya), nej - men i forhold til gennemsnittet af parakitter, må det 
medgives, at alle Aratinga arter skriger eller skræpper en del. A-M. 


Værlinge. 

Af Værlinge, som ser ens ud, har vi i vor varetægt for tiden to, der ofte 
forveksles, og der er ikke meget at sige til det, for jeg er også gået i 
vandet inden jeg fik hold på det for en del år siden, men det udelukker 
jo ikke, at man igen på et skue dummer sig. 

Til dem vil jeg sige: »Errare humanum est« men » sed in errore perse¬ 
ver are turpe est« - at fejle er menneskeligt (og kan tilgives) - men at 
fremture i sin fejltagelse er skændigt, og her er al hjælp omsonst. 

Står man på en udstilling med et nummer Værlinge anmeldt som f. 
eks. Syvstribet Værling - fuglene er anbragt i en voliere med andre 
fugle, og sky, som fuglene ofte er, gemmer de sig i bladhanget, og snart 
ser man et glimt af den ene, så den anden - og alle vil kunne forstå, 
at sikkerheden ved en bestemmelse af arten lader noget tilbage at øn¬ 
ske, og at en klog dommer afholder sig fra at afgøre underart eller 
racespørgsmålet med større autoritet. 

Nogen hjælp, ihvertfald til en nogenlunde hurtig afgørelse, kan jo imid¬ 
lertid gives ved straks at se efter de steder, hvor afgørende forskelle 
viser sig - og det er netop det, denne lille artikel skulle kunne bidrage 
til. 

Af Emberiza tahapisi findes 5 underarter eller racer, hvoraf vi har 

hold på de 4, medens den sidste er så svag, at man ofte går helt uden¬ 
om den som selvstændig race. 

Hovedarten er fra 1836, den sidste 1906. 

BJERGVÆRLING 
Emberiza f. tahapisi Smith 



Emberiza t. tahapisi Smith. Rep. S. Afrika Eksp. App. p. 48 1836. Frin - 
gillaria rufa Swains. 1837. Fringillaria tahapisi Gray 1844. Polymitra 
capistrata Cab. 1859. Fringillaria capistrata Licht .1854. Fringillaria sep- 
temstriata (nec Riipp.) Bocage 1868. Polymitra tahapisi Cap. 1878. 
FARVEBESKRIVELSE: S Den fremherskende farve på oversiden er 
kanelbrun (som mørk chokolade), hver fjer er forsynet med en mørk 
skaftestribe, mest tydeligt og fremtrædende over kappen og underryg¬ 
gen, fjerene er også kantet med askebrunt, små vingedækfjer som un¬ 
derryg, mellemste og store sorte, men kantede med kanelfarve. Hånd¬ 
dækfjerene mørkebrune, kantede med lysere brunligt. Hovedet næsten 
sort og forsynet med en stribe langs issen og 3 streger på hver side 
(øjenbryn, under øjet og tøjle), den sorte hætte går ned over hovedet 
til overryggen, og på forhalsen går den ned i en spids til kroområdet. 
Undersiden er lidt lysere kanelfarvet, svingfjer og halefjer sorte. Øjet 
mørkebrunt. Næb hornfarvet, undemæb lysest; benene brunligt kød¬ 
farvede. 

L. 140-150 mm; V. 70-83 mm. 

9 Gennemgående lysere farvet, blandt andet er hovedsiderne mørke¬ 
brune, og de hvide striber er her mørkegule eller gulligbrunlige. Stru¬ 
ben er hvidliggrå. 

UDBREDELSE over store dele af Afrika; næsten hele området syd for 
Ækvator vil man kunne træffe den, oftest i bjergrige egne. 

Den er frøæder, men kan ikke undvære et insekt-tilskud. 

ÆG og REDE: Reden anlægges lavt, måske endog på jorden (klippen). 

Æg blåhvide, ofte streget eller plettet med brunt i den butte ende. 3-5 
æg. Rugetid 10-12 dage. 1967 er den opdrættet af A. og F. Dueholm, 
Gadstrup. 


SYVSTRIBET VÆRLING 

Emberiza tahapisi septemstriata Riippel 



Emberiza septemstriata Riipp. Neue Wirb. Vog. p. 86 tab. 30 fig. 2 (1835 
-40). Fringillaria septemstriata Gray 1844. Polymitra septemstriata Cab. 
1850. Emberiza striolata Strickl. 1850. Emberiza tahapisi (nec Smith) 
Heugl. 1871. 

FARVEBESKRIVELSE: <J Ligner i det store og hele den nominate 
race, men grundfarven er mere rodbrun, nærmest kastaniebrun, der er 
langt mere glans over denne fugl end den foregående og kontrasten 
mellem den fløjelssorte kalot med de klare striber, virker med langt 
stærkere kontraster end den. Øjnene er mørkebrune; næb homfarvet 
og benene kødfarvede. 

L. 135-145 mm; V. 72-80 mm. 

$ Som hos foregående, mattere og lysere, men hovedstribeme er rød¬ 
brune. 

UDBREDELSE: Nord-Afrika, nærmere Nordøst-Afrika. Dens biotopi af¬ 
viger ikke særligt fra E. t . t. Den opsøger steder, hvor der er sten, små- 
krat eller slette. 

Også denne art opsøger insekter samt frø. 

I reden lægges 3-5 æg, der ruges 10-12 dage. 

Den er opdrættet og udstillet i Skive 1974, der var 2 unger, udstilleren 
var Peder D. Nygård, Jebjerg. 

ØSTLIG VÆRLING 

Emberiza tahapisi insularis (Ogi 1 vie-Gran t & Forbes) 

Fringillaria insularis Ogilvie-Grant & Forbes 1899. Buil. Liwerpool Mus. 
2 p. 12, Adbro Dimellus, 3500-4500 fod. Socotra. 

FARVEBESKRIVELSE: Lysere end den nominate race, næsten over 
det hele, derfor er bl. a. kontrasten mellem de hvide striber i hovedet 
og grundfarven (sodfarvet) svagere. Størrelse som foregående. 
UDBREDELSE: På en lille ø, som ligger øst for Afrikas østligste dand- 
tange. 

Om vi har haft denne race eller underart her i landet, vides ikke. 

ALEXANDERS BJERGVÆRLING 
Emberiza tahapisi groslingi (Alexander) 

Fringillaria groslingi Alexander. Buli. B. O. C. 16 p. 126 1906. Lima nord¬ 
lige Nigeria. 

Ligner hovedracerne i de rødbrune farver i fjeréne, især svingfjerene, 
men i det hele er fuglene noget afblegede. 

UDBREDELSE: Sierra Leone, Guldkysten og det nordlige Nigeria til 
Sudan. Vinge 70-80 mm. 

ARABISK VÆRLING 

Emberiza arabica Lorenz & Hellmayr 

Fringillaria arabica (Lorenz & Hellmayr) 1902. Ornith. Monatsb. 10 p. 
55. Jeshbum, Syd-Arabien. 

Den foreliggende materiale er kun lille ,men det synes som om selve 
hætten over fuglens hoved og hals er kortere og farverne er en mellem¬ 
ting mellem Bjergværling og Syvstribet Værling. 

UDBREDELSE: Sydlige Arabien fra Aziz til Hadhramaut. 

Er ikke kendt som burfugl. Albrecht-Møller. 



Jeg spørger, hvorfor i alverden står der sjældent pris på de averterede 
fugle og hvorfor telefonnumre i stedet for adressen, er det for at gøre 
det sværere for dem, der ingen telefon har eller hvad? 

Fuglevenner, opgiv pris og adresse, det vil glæde mange. S. J. i F. 

Kære S. J. - hvor kan en ting dog se klar og indlysende ud på afstand 

- for det må man jo medgive, at dit spørgsmål er logisk - men der er 
nu også en anden side af dette problem, som du nok ikke har fået øje 
på. Jeg tror imidlertid du vil give mig ret, når du har læst denne be¬ 
tragtning af, hvad det kan indebære. 

Da jeg første gang havde Gouldsamadiner, omkring 1930, gav jeg 70 kr. 
for et par, inden 8 dage var den ene død, jeg solgte den anden til fugle¬ 
handleren for 15 kr. = tab 55 kroner, og til priser i dag vel 10 gange. 
Altså annonce 1,1 Goulds 700-, solgt for kr. 150,-, det sidste står ikke 
nogen steder, men når ukyndige får fat i en sådan prisannonce, så stik¬ 
ker den meget i øjnene. Ingen, som er ukendt med fuglehold og dets 
rentabilitet, vil nå til facit i mit regnestykke - og min konklusion er 
derfor, lad os endelig ikke forgøgle nogen, at vor hobby giver økono¬ 
misk overskud - derimod har den i form af glæde og beskæftigelses¬ 
terapi megen udbytte i sin favn til den, som ønsker det - og derfor skal 
vi passe på, at vi ikke, hverken for os selv eller til andre, giver anled¬ 
ning til en regnskabstænkning, som konen med æggene - for så kunne 
det let gå, så annoncen med de høje priser - pladask lå på gulvet med 
et dundrende underskud. 

Ingen, der er kommet redeligt til en fugl eller fugle, har dem gratis - 
hvad koster det at starte bure, tråd, trævarer, redekasser, foder, fugle¬ 
foreninger, møder, litteratur o. m. m. Så køb af fugle - foder 1 år eller 
mere, måske 10-15 år, ikke bare en enkelt dag, men hver eneste dag, 
også når melorme koster kr. 120,- pr. kg eller æbler 2 kr. pr. stk. - 
det er ikke gratis - og det skal det heller ikke være. Ingen anden hob¬ 
by er gratis - derfor kan det være farligt for svage sjæle at avertere 
med de store tal - priserne er jo store fordi opdræt er svært og sjæl¬ 
dent, men det skal man jo tænke, for at forstå det kan et EDB anlæg 
ikke klare. 

Jeg gruer, når jeg får en annonce, der er pyntet med tårnhøje priser, 
fordi der heri ligger en fristelse til at forkerte og ukyndige får øje på 
en indtægt, som er mere end tvivlsom - dertil kommer så endelig, at 
hvem garanterer for, at den opgivne pris opnås - mange har måttet 
mere end halvere beløbene - da ingen reflekterede på tilbudet. 

En af mine venner havde et par vagtler, der et år gav ham 8 unger (4 
haner og 4 høner), og da det var et år uden store tillæg, ville han prø¬ 
ve at lave stordrift, han lavede 4 nye volierer, fodrede fuglene hele året 
og glædede sig til at se kyllingernes vrimmel næste år - men trods 
spejden og omsorg, mange hundrede kroner til start og foder, 3-4 kg 
orme a 50 kr. bl. a., blev der kun een kylling til kr. fem , for det blev 
en hane. 

Jeg er da klar over, at du ikke har set problemet under den synsvinkel 

- for vi skal huske, at vi er i fokus hos mange, tænk bare på den sven¬ 
ske rigsdagsmand der mener, at det ville være humant at slippe alle 
vore fugle ud i det fri - det minder mig om den pragtfulde parodi Jør¬ 
gen Ryg havde om damen, der ikke kunne tåle at se fuglene sulte, hun 

kastede frø ud til fuglene og derefter slap hun sine to katte fri - for 
hun kunne ikke tåle at se dyr sulte. Han skulle tænke på at: 

Undertiden er det bedre at tie og lade folk tro, at man er dum, end at 
tale og vise, at man er det. 

Alt for mange unge mennesker beskæftiger sig med ornitologi og na¬ 
turfredning uden tilstrækkelig ballast - og ihvertfald uden at have over¬ 
vejet følgerne. 

Forbyd fuglehold eller dyrehold - og inddrag de områder, hvor koloni¬ 
haverne er ramme om positiv familieidyl - så vil vi komme til at 
mangle grunde nok til hvilehjem, plejehjem, hospitaler, kunstige terapi¬ 
institutioner. o 

Derfor skal vi passe på, at vi ikke giver anledning til indgreb, beretti¬ 
get eller misforstået, der kan komme til at skade verdens bedste hob¬ 
by. A-M. 

Jeg var i Zoo og så der, at Tinamuen havde lagt æg, og det mørkfarve- 
de æg var fuldstændig som poleret. Og så blev jeg spurgt »hvorfor« det 
var så glat og blankt - og da jeg i mine bøger intet som helst kunne 
finde af svar derpå, blev det hævdet, at hele mit bibiliotek ikke var en 
snus værd, når der ikke stod noget om hvorfor Tinamuens æg Vw*.r så 
blanke. Derfor altså hvorfor? F. R . i F. 

Da jeg har haft flere spørgsmål om fuglenes æg, vil jeg behandle det i 
en noget bredere form og så prøve i en artikel at få det hele med. 

Jeg forstår godt din beskæmmelse, når du ikke kunne svare på det stil¬ 
lede spørgsmål - men du skal ikke være ked af det, ingen, selv en »pro¬ 
fessor«, kan svare på alt. Og den dag der til hvert »hvorfor« er et »for¬ 
di«, er der ikke plads til livet. 

Palle Rosenkrans har skrevet en roman, der hedder »Mordet i Vester¬ 
marie«, hvor en sigtet men uskyldig mand tager sit eget liv fordi han 
ikke har et »fordi« til dommerens »hvorfor« - så galt kan det altså gå, 
hvis man tror man skal kunne svare på alt. A-M. 

Kommer der farvetavler 1975 - redaktøren kan jo let lave nogle. * 

V. P. i K. * 

Ja, men det strander sandelig heller ikke på redaktørens uvillighed - 
men lad os straks sige, det koster mange penge, så det eneste der kan 
klare den situation er, at vi får en masse nye medlemmer, og det er så¬ 
ledes op til Dem, om vi skal have farvetavler. Skaf nogle nye medlem¬ 
mer, så er der en mulighed - jeg har taget penslerne frem. A-M. 

Hvornår er en afvigende fugl en mutation? T . L. i P. 

Mutation kommer af det latinske ord muto, der betyder forandret. 

Mutation betegner med hensyn til vores hobby den forandring i arts- 

præget, som rent biologisk ikke skyldes krydsning, men som rent spon¬ 
tant er opstået midt i en arvekæde. - og det kræves, for at være en 
mutation, at forandringen er konstant. 

Det er således ikke enhver karakterændring, der umiddelbart er en 
mutation. 

En sådan karakterændring kan skyldes mange andre ydre årsager som 
sygdom, fodersvigt, lysmangel og flere andre uheldige forhold, som 
det vil være for omfattende at gennemgå her - men disse sidste æn¬ 
dringer horer ofte op, når den ydre årsag er fjernet. 

Altså, en mutation er en arvefast forandring i anlægspræget. A-M. 

Hvor stammer tegnene <J og $, som man ofte ser om fugle, fra - og 
kan De oplyse mig hvad de betyder? O. S. i K. 

<5 og 9 står i vores hobby henholdsvis for han og hun - tegnene er 
lånt fra astronomien. 

Hantegnet S er Mars' pil og 

huntegnet 9 er Venus' spejl. A-M. 

Hvorlænge ruger Dværgmaskevæveren - og hvor længe kan den være 
borte fra sine æg uden at disse forkøles? B. L. i V. 

Det glæder mig at fornemme, at jeg har lidelsesfæller - dit spørgsmål 
synes nemlig at indebære, at heller ikke du har kunnet holde rede på, 
når dine vævere rugede og når de hvilede, eller rettere var ude af re¬ 
den. 

Da jeg havde Dværgmaskevævere, og jeg har haft adskillige par og to 
racer, og desuden har præsteret opdræt af begge, er det ikke svært for 
mig at forstå dig - for alle mine opførte sig stort set ens. 

Den måtte kunne høre på mine fodtrin, at jeg kom, og så forlod den 
straks reden - og jeg mener bestemt at have konstateret, at det var 
hannen, som adviserede. 

Men ihvertfald, jeg havde konstateret, at reden indeholdt 3 æg, det var 
dog ikke altid det var muligt at afgøre, om der blev ruget på dem. 

Når hun havde forladt reden, blev hun ude lige så længe jeg var i fug¬ 
lehuset, og som følge heraf har jeg flere gange afskrevet et lykkeligt 
resultat på forhånd - men alligevel blev der ungt liv i reden. 

Og jeg tror ikke, at fuglen nogensinde tildækker æggene, som for ek¬ 
sempel Gærdesmutten, når den er ude. 

Alligevel mener jeg, at den ruger 11-12 døgn. A-M. 

Landsforeningen 

FORENINGEN FOR FUGLEVENNER 
Stiftet 1922 
POSTGIRO 300 1385 

Formand: J. L. Albrecht-Møller, Christen Koids allé 1, 2770 Kastrup. 
Telefon (01) 50 03 78. 

Næstfmd.: Mogens Behnke-Pedersen, Strandparksvej 24, 3., 2900 Hell. 
Telefon Hellerup 214. 

Kasserer: J. Ulriksfeldt, Beatevej 23, 2500 Valby. Tlf. (01) VA 7743. 
Sekretær: F. Nauta-Ridderstrøm, Kamhusene 28, 2.tv., 2500 Valby, 
Telefon (01) 30 46 71. 

Best.mdl.: Preben Luchow-Poulsen, Vårvej 3, 2770 Kastrup, (01)512615 
Suppl.: Ole Nielsen, Amesvej 20, 2700 Brønshøj, BE 9523. 

NÆSTE MØDE afholdes tirsdag den 8. april 1975 kl 20 i Set. Andreas- 
ardenens selskabslokaler, Frederiksberg allé 11, hvor Flemming Bars¬ 
lund, Maribo, vil fortælle om »sit liv med sine fugle«, støttet af en lang 
række fine lysbilleder. 

Mødet d. 11. marts indledtes som vanligt af formanden med en vel¬ 
komst til de fremmødte medlemmer efterfulgt af en opfordring til ef¬ 
tersyn og forårsrengøring af voliererne til den kommende ynglesæson. 
Han slog til lyd for plastarmeret minknet - der næsten er uforgænge¬ 
ligt - dog ikke hvor der skal gå papegøjer eller parakitter; og advarede 
mod giftsprøjtede grene ved nymonteringen af siddepinde i bure og 
volierer. 

»Samarbejdet«s kongres omtaltes - dommermødet havde været udbyt¬ 
terigt og generalforsamlingen saglig. 

Med hensyn til den »sabelraslen« der p. t. foregår forskellige steder - 
bl. a. rettet mod vor hobby - opfordrede A-M til »at være vågen og 
korrekt« og »at der ikke måtte kunne sættes nogen plet på os« fra no¬ 
gen side, der måtte have med importreguleringer at gøre. 

Sluttelig introduceredes aftenens taler, tidligere bestyrelsesmedlem i 
F. f. F. gennem flere år - Orla Houmøller, Skive - der skulle fortælle 
om glæder ved at holde fugle - der ikke er status-symboler. 

O. H. indledte med Zebra- og Mågefinker og gennemgik historien fra 
den første gang de kom til Europa samt alle de forskellige farvevari- 
anter og disses arvegang; ikke at forglemme vanskelighederne, der er 
forbundet ved at bevare de gode stammer. Her kom klub- og udstil¬ 
lingsarbejdet ind - D.Z.K.s råd og vejledning kan ikke underkendes. 
Gennem årene udvidede O. H. sit fuglehold og »kastede« sig over au¬ 
stralierne med alt hvad dette måtte medføre af glæder og sorger. Ce- 
res-. Ring- og Sivastrilder, Bæltefinker samt Gouldsamadiner. Enkelte 
gange har O. H. været nødt til at benytte »theske-metoden« for at få 
ungerne på pind. Et opdræt af Ceresastrild mislykkedes fordi ungerne 
blev kvalt af plejeforældrene (Mågefinker). Det næste - med de samme 
ammefugle - reddedes ved at holde plejeforældrene ude af reden om 



139 


natten fra den 15. dg. efter klækningen og yderligere fjerne alt rede¬ 
materiale i kassen efter 23. dg, så der var plads til alle fuglene i rede¬ 
kassen igen. Ceresastrilden overnatter ikke - som Mågefinken - sam¬ 
men med ungerne efter ca. 15. dg. 

Om den såkaldte drejesyge, huskede O. H., at Bernt Loppenthin for 
mange år siden havde obduceret 30 Gouldsamadiner, der var døde af 
drejesyge hos frk. Diinweber - de havde alle haft blodsamlinger i hjer¬ 
nen og/eller kranielæsioner, hvilket mere tydede på, at de havde været 
fløjet imod end noget andet. B. L. var blandt medlemmerne og bekræf¬ 
tede dette. 

Det var en meget interessant aften - Orla Houmøller er en stor fugle¬ 
mand på mere end én måde - mener FnR. 

ROSKILDE OG OMEGNS FUGLEFORENING 

bliver den 4. april 1975 25 år - dette fejres ved en fest på Vindinge For 
samlingshus med middag og efterfølgende dans lørdag den 5. april. 

FORENINGEN »FUGLEVENNEN« NYKØBING F. OG OMEGN 
er startet 30. april 1940 og altså 35 år iår, og dette fejres ved en lokal 
fest lørdag den 26. april 1975. 

F. F. F. ønsker begge tillykke! 

DANSK KANARIE-OPDRÆTTER KLUB 

Generalforsamlingen den 3. marts 1975. Formanden bød velkommen, og 
William Holm valgtes til dirigent. Til stemmeudvalg valgtes fruerne 
Morell og E. Nielsen. 

I sin årsberetning udtalte formanden, at nu var D. K. K.s 26. sæson 
overstået på en for klubben værdig måde, der havde været begivenheds¬ 
rige lyspunkter at se tilbage på, bl. a. en bedre tilknytning til C.O.M 
samt et stadigt stigende medlemstal, hvilket for en stor del skyldes 
vort medlemsblad, der var blevet godt modtaget og rost alle steder. 
Medlemsmøderne havde været godt besøgt, og tilmeldingen af fugle til 
vort årlige landskåringsskue havde ligeledes været tilfredsstillende. Der¬ 
imod havde vore arrangementer: sommerudflugten og fællesrejsen til 
C.O.M.s udstilling i Belgien ikke været særlig populær. Der havde ikke 
været tilstrækkelig tilslutning til, at de kunne gennemføres. Forman 
den sluttede beretningen med at takke bestyrelse og medlemmer for 
godt samarbejde i årets løb. Formandens beretning godkendtes, og det 
samme var tilfældet med protokol og årsregnskab. 

Da der ikke var indkommet forslag til bestyrelsen, gik man over til 
fastsættelse af kontingentet for 1976. Man havde i bestyrelsen drøftet 
en kontingentforhøjelse og ment, at en forhøjelse med 5 kr. til 35 kr. 
årligt for klubbens medlemmer var forsvarligt. Dette blev enstemmigt 
vedtaget. 

Under valg til bestyrelsen genvalgtes Flemming Nielsen som formand 


140 


og Børge Nielsen og Peter M. Jensen som bestyrelsesmedlemmer. Til 
bestyrelsessuppleanter valgtes Robert Morell og Juhl Mortensen, og re¬ 
visorer blev Knud N. Holde og fru E. Nielsen med fru Morell som sup¬ 
pleant. Under eventuelt blev emner som: indkøb af fugle i udlandet, 
medlemsbladet, medlemsliste m. m. ivrigt debatteret, og efter disse ind¬ 
gående drøftelser var dagsordenen udtømt, og den iøvrigt stilfærdige 
generalforsamling kunne hæves. sekr. 

SAMARBEJDET MELLEM DANSKE FUGLEFORENINGER 

MØDELISTE for april 1975: 

1. Foreningen for Stuekultur Assens, møde, Hotel Lillebælt, tirsdag kl. 

20 . 

2. Silkeborg Fugleforening, møde, Lemming Skole, onsdag kl. 19,30. 

3. Stuekulturs Fuglevenner, møde, Valby Skole, vær. 22, Rughavevej, 
torsdag kl. 20. 

3. Helsingør Fuglevenner, møde, Færgegården, torsdag kl. 19,30. 

3. Næstved Fuglevenner, møde, Kvægtorvets restaurant, torsdag 19,30. 

8. Frederikshavn Fugleforening, møde, Bechs Hotel, tirsdag kl. 20. 

8. Stuekultur for Nakskov og Omegn, møde, Forsamlingsbygningens 
store sal, tirsdag kl. 19,30. 

8. Foreningen for Fuglevenner, møde, Set. Andreasordenens selskabs¬ 
lokaler, Frederiksberg allé 11, kl. 20. Flemming Barslund: »Mine 
fugle«. 

9. Stuekulturforeningen af 1948, Fredericia, møde, K.F.U.M., onsdag 
kl. 19,30. 

9. Viborg og Omegns Fuglevenner, møde, Viborghallen, onsdag 19,30. 

10. Holbæk og Omegns Fugleforening, møde, Missionshotellet, torsdag 

kl. 19,30. 

10. Roskilde og Omegns Fugleforening, møde, Ungdommens Hus, park¬ 
vej 5, torsdag kl. 19,30. 

10. Fuglevennerne Århus, møde, Kongreshuset, Amaliegade, torsdag kl. 
19,30. 

14. Selskabet for Stuekulturer i Danmark, møde, Teatersalen, Frede- 
rikssundsvej 157-159, mandag kl. 19,45. 

14. Stuekulturforeningen af 1960, Frederikssund, møde, Ungdomshuset, 
Kocksvej, mandag kl. 19,30. 

14. Vestegnens Fugleforening, møde, Nygårdskirkens Mødelokaler, Nør- 
rekær 71, mandag kl. 20. 

14. Vestsjællands Fugleforening, møde, Centralbiblioteket, Stenstuegade 
3, mandag kl. 19,00. 

15. Søborg Stuekultur, møde, Egegårdsskolen, Ræveholmen 1, tirsdag 
kl. 20. 

16. Odense, møde, K.F.U.M., Rødegårdsvej 91, onsdag kl. 19,30. 

16. Fåborg Fugleforening, møde. Ungdomshjemmet, Grønnegade 51, Få¬ 
borg, onsdag kl. 19,30. 

17. Svendborg og Omegns Fuglevenner, møde, Hotel Royal, Baneplad¬ 
sen, torsdag kl. 19,30. 

19. Næstved Fuglevenner, sæsonafslutning, Kvægtorvets Restaurant, lør¬ 
dag kl. 18,30, nærmere meddeles medlemmerne. 

21. Københavns Fuglef or ening, møde, Folkets Hus, Jagtvej 69, mandag 
kl. 19,45. 

28. Stuekulturforeningen af 1960, Frederikssund, møde, Ungdomshuset, 
Kocksvej, mandag kl. 19,30. 

MEDLEMMERS KØB, SALG OG BYTTE 

Læg venligst 1 krone i frimærker sammen med Deres fremtidige annon¬ 
ce til denne rubrik - og sd skal de tilsendes redaktøren. 

Bytte: En rød rosella 3 2 år, ønskes byttet med en rød rosella 9, lige¬ 
ledes 2 år. 

Sigurd Jensen, Drosselvej 9, 6720 Nordby, Fanø. 

Købes: Purpurkronfinker, orangeblåfinker, par som enkelte, kan even¬ 
tuelt afhentes. 

Flemming Barslund , Østre Boulevard 29, 4930 Maribo, tlf. (03) 88 16 87. 

Sælges: 1,0 elegans fra 1973, 2,0 sangparakitter 74. 

Knudsen, Egelykkevej 8, 5260 Hjallese. 

Sælges: 1,1 spidshalet bæltefinker, 1,0 alm. granatastrild, 1,1 goulds, han 
rødh., hun gulh. 

Byttes: 0,1 lys sivastrild med 1,0 lys sivastrild. 

Ole Johansen, Niels W. Gades allé 18, 7000 Fredericia, (05) 92 65 82. 

Købes: 1,0 kinaparakit og aymaraparakitter, såvel enkelte som par øn¬ 
skes til købs. 

Osvald Jepsen, Stillingvej 52, 8471 Sabro, tlf. (06) 94 84 48. 

Sælges: 1,0 stor kubafinke, 1,0 sortn, kubafinke. 

Købes: 1,1 lille kubafinke, 1,0 rød kronfinke, 0,1 hvidst. klerkefinke, 0,1 
indigofinke, 1,0 rødbenet honningsuger. 

Per Bangsgaard, Sundkobbel 11, 6300 Gråsten. 

Sælges: 1,2 bourks, 1,2 ceresastrilder, 3,0 sivastrilder, alt fra 74. 

Halvor Hansen, 5681 Bellinge, tlf. (09) 96 23 42. 

Sælges: 1,1 bourkes, 1,1 sangparakitter 74. 

S . Harder, Elverhøjen 17 B, 2730 Herlev, tlf. (01) 94 59 09. 

Købes: 1,1 pennants parakitter, rød, 1,1 bjerglori, unge fugle. 

Anders Daugaard, Horsensvej 10, Vrold, 8660 Skanderborg. 

Købes: Gulhovedet gouldsamadiner. 

Sælges: 4,2 ceresastrilder. 

Kurth Petersen , (01) 73 30 68. 

Sælges: 1,1 yorkshire, faste ringe, ren gule. 

Købes: 1,1 magellansisken, 0,1 sølv diamantdue. 

Per Jørgensen, Hvalsøvej 63, 2200 Brønshøj, tlf. (01) 60 18 21. 

Købes: 0,1 splendid. 

Sælges: 0,1 alm. nymfe og 0,1 gul kanarie. 

Pedersen , tlf. (06) 37 19 17, (Rønde). 

Sælges eller byttes: Lysebrun rulam (lidt brugt) str. 52, sælges/byttes 
med parakitter, talende papegøje el. jagtgevær. Ny pris 1200 kr. 

V. Johnsen, Klostervej 24, 6900 Skjern, tlf. (07) 35 02 93. 

Købes: 1,0 rødbenet sukkerfugl, 0,1 indigofinke, 1,1 rød kronfinke, 0,1 
vagtelastrild, 0,2 hvidstrubet klerkefinke, 1,0 ganges brillefugl, 1,0 oran¬ 
gevæver, 0,1 pennant eller 1,0 do. byttes med 1,1 springer. 

Sælges: 1,0 diamantfinke, 1,0 pelzelnfinke, 1,0 mågefinke. 

Sælges eller magerne købes: 1,0 angola sommerfuglefinke, 1,0 virginsk 
vagtel, 0,1 tigerfinke, 1,0 safranfinke, 2,0 paradisenker. 

Jens Jørn Sørensen, Holstebrovej 10, 6950 Ringkøbing, 
tlf. (07) 32 02 32 bedst efter kl. 17. 

Sælges: 5,1 turkis 74, 1,1 rosenhovedet dv. 74. 

Erik G. Kofoed, Langgade 31, 4780 Stege, tlf. (03) 81 45 22. 

Købes: 1,0 gul sangparakit. 

Fin Sørensen, Kornvangen 20, 6700 Esbjerg, tlf. (05) 13 03 29. 

Købes: 0,1 rødhovedet dværgp. fra 1974, 1,0 rødhovedet dværgp. 

L. Jørgensen, tlf. 96 50 15. 

Sælges: Sølvvagtler 55 kr. pr. par, isabel vagtler 45 kr. pr. par. 

Købes: 0,1 pragtrosella (rød). 

Erling Worm, Svalevej 22, 7900 Nykøbing Mors, tlf. (07) 72 00 76. 

Sælges: 6,6 chinchilla a 50 kr. stk., 3 stk. 4 rums bure m. tilbehør a 100 
kr., evt. byttes med fugle. 

Graugaard, (05) 80 11 86. 

Sælges: 1,1 sang, 2,2 elegans, 1,0 elegans, 1,1 turkis, meget fint par, samt 
12 stk. rosenhovedet dværgp. ungfugle. 

Købes: 1,0 sorthovedet dværgpapegøje. 

Sv. R. Østergaard, Voldbyvej 149, Voldby, 8450 Hammel, tlf. (06) 961617 

Sælges evt. bytte: 2,0 Stanley 74, 1,1 rosella, ældre han og hun fra 74. 

E. Dahl, Symfoniallé 34 A, 8700 Horsens, (05) 62 85 99. 

Sælges: Ynglepar samt 1-årige fugle af fischers dværgpapegøjer og 
sorthovedet dværgpapegøjer. 

Clausen, tlf. 60 29 92. 

Sælges: 1,1 maskebæltefinker. 

Købes: 0,1 ceresastrild. 

Fl. Christensen, Svalevej 17, 5540 Ullerslev. 

Sælges: 2,1 sorthovedet dværgpapegøjer, 0,2 sangparakitter, unge fugle. 
E. Søgaard Madsen, Hillerødvej 127, 3300 Frederiksværk, (03) 34 93 67. 

Købes: 1,0 orangehovedet dværgpapegøje og 0,1 rosenhovedet dværgpa¬ 
pegøje samt 1,1 taranta dværgpapegøjer, evt. enkelte. 

Jens Martin Nielsen, Stationsvej 26, 4951 Nørreballe, tlf. (03) 88 91 24. 

Sælges: 3,4 gedeparakit, 4 stk. elegant. 

John Christiansen, Vesterled 9, 8800 Viborg, tlf. (06) 62 86 78. 

Købes: 0,2 alfeastrilder, 0,2 grønrygget astrilder, 0,1 granatastrild, 0,1 
sodbrunhovedet (nigrigenis). 

Carl E. Bøgvad, Nøddebo 16, Vonsild, 6000 Kolding, tlf. (05) 52 97 13 ef¬ 
ter kl. 18,00. 

Sælges: 1,1 gråhovedet dværgpapegøje, 1,0 pennant, 1,1 rødbuget conure 

2.2 hvide nymfer,, 2,0 Vi-blods nymfer, 1,0 sodbrunhovedet dværgpape¬ 
gøje, 2,2 springparakitter, 3,3 diamantduer, 1,0 zebraastrild, 0,1 pave¬ 
finke, 100 kg blå valmue. 

Benth Olesen, Kløverbakken 12, 5672 Nr. Broby, tlf. (09) 63 17 40. 

Sælges: 1,1 solfugl, garanteret ynglepar, 1,1 spidshalet bæltefinke, 1,0 
sivastrild, 1,0 diamantdue, 1,0 rosenhovedet dværgpapegøje, 1 stort fly¬ 
vebur, 2 el-varmeovne, 1 gasvarmeovn. 

Købes: 1,0 auroraastrild, 1,1 elegant. 

Erik Andersen, (03) 31 0901. 

Sælges: 0,1 tam molukkakadu, 0,1 splendid 74, 2,0 diamantfinker 74, 
3,0 rødh. dv. 74, 1 stk. papegøjebur 75x38x72, 2 stk. 45x45x65. 

Leo Nielsen, Gartnervej 5, 4440 Mørkøv. 

Sælges: Udstillingsundulater af eng. type m. D.U.K. ring og stamkort, 

7.3 normaltegnede og opaline samt 1,1 albino, hvoraf hannen er nor¬ 
maltegnet grå-split albino. Rimelige priser samt fri ombytningsret. 
Heine Lauritsen, Briichersvej 16, 4900 Nakskov, tlf. (03) 92 07 35. 

Sælges: 0,1 korth. bæltefinke. 

N. K. Nielsen, Dalgasvej 23, 7500 Holstebro, tlf. (07) 42 20 80. 

Sælges: 30 gloster fancy 1974, evt. byttes med tropefugle. Aftal tid for 
besøg og afhentning. 

Chr. Jensen, Erantisvej 12, 4600 Køge, tlf. (03) 65 18 24 efter kl. 18,00. 

Sælges: 2,2 turkis, 1,1 sangparakit 3-årig, 3,0 bourks, 1,1 splendid, 1,0 
rosella 3-årig. 

Martin Hansen , Kristiansdals allé 45, 5250 Fruens Bøge. 

Sælges: 3,3 engelske undulater. 

Købes: 1,0 rødbrystet parakit. 

Anders Rye Tranberg, GI. Banegårdsvej 9 st., 3000 Helsingør. 

Sælges: 2,12 turkisparakitter, 2,4 bourks, 0,1 rosella, 6 stk. elegant, 
store fugle fra friluftsvoliere. 

Købes: 1,0 blå rosella. 

Kaj Jensen , Nordenbro Bageri, 5932 Humble, Langeland, (09) 56 10 21. 

Sælges: 3,3 hvide risfugle 70,- pr. par, 3,3 grå do. 35,- pr. par, 1,3 rosen¬ 
hovedet dværgpapegøjer. 

C. Munch, Raabylille, 4780 Stege, tlf. (03) 81 34 26. 

Købes: Fischer's dværgpapegøjer, sorthovedet dværgpapegøjer, sod- 
brunhovedet dværgpapegøjer samt blå og gule personata. Gerne enkelte 
fugle. 

Jens Martin Nielsen, Stationsvej 26, 4951 Nørballe, tlf. (03) 88 91 24. 

J. L. Albrecht-MøUer: PAPEGØJEBOGEN. Vil De deltage i udsendelsen, 
som skitseret i betingelserne i de to forrige numre af bladet, må De 
bestille nu. Efter 1. maj modtages ikke flere tilmeldinger. 

Aage Poulsen, Søndergade 2A, 4050 Skibby. 


Hønse-, kyllinge-, 
kanin- og duefoder 
brevduefoder 


Tørvestrøelse 

Kunstgødning 

Plænegræs 

Brændsel 


Ring tU 
VALBY 1239 


FUGLEFRØ 


A. Larsens Foderstofforretning 

Valby Langgade 219A Giro 25707 




ta'dejlige farvebilleder 
på Kodacolor film 


VALBY 


DYREHANDEL 

Stort udvalg i 

TROPEFUGLE 

PARAKITTER 

PAPEGØJER 


Egen import, derfor det største udvalg til laveste 
priser. Forlang prisliste. 

Valby Langgade 26 - 2500 Valby 
T!f. (01) 469339 
























Cceg mærke lil os! 

Vi findes allesammen 
blandt mange andre 
arter af fugle i 

UMBERTO'S FUGLEHUS 

HOWITZVEJ 74 - FASAN 7622 


Punktsvejset volierenet 

1 m brede ruller a 30,5 m. 
Vi”xl" masker, tråd nr. 18. 
kr. 335,00 

Ved køb af 3 ruller -i- 5% 
Ved køb af 5 ruller -r 10% 
Alle priser er excl. moms. 


Volierer i samlesæt 

Galvaniserede 10 mm rundjems- 
rammer påsat punktsvejset net 
med WxV masker: 

Siderammer 97,5x180 cm kr. 44,00 
Lågerammer 97,5x180 cm kr. 65,00 
Tagrammer 97,5x195 cm kr. 44,00 


Levering pr. efterkrav. - Rekvirer brochure med monteringsvejledning 

DANSK TRÅDVAREINDUSTRI 

Bred - 5492 Vissenbjerg - Tlf. (09) 471004 


BRDR. LUTZHØFT’s EFTF. — Rinqstedgade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding. ... 

Tropeblanding. 

Undulatblanding. .». 

Papegøjeblanding . 

Parakitblanding. 

Turteldueblanding. 

Vagtelblanding. 

Vildfugleblanding. 

Canariefrø. 

Hampefrø. 

Solsikke, stribet. 

Solsikke, sori.. 

Solsikke, mixed. 

Valmuefrø, blåt. 

Ordrer på 50 kr. franko + 


Hirse, gul. 

Hirse, hvid. 

Hirse, rød . 

Hirse, senegal . 

Hirse, mohar. 

Hirse, japan. 

Hirse, niger. 

Kolbehirse. 

Fugleryps nr. 1. 

Raps, sort. 

Uafskallet ris. 

Hvidgranfrø. 

Tidselfrø udsolgt p. t. 
Afskallet fodergræs ... 

. Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 
























Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. (01) 58 60 82 
Detail og en gros 

Ny prisliste 

Forsendes overalt i landet 
Kvantumsrabat 


Holger Matthiessen 

Overgaden oven Vandet 44 
København K. 


Største import af fuglefrø 

Vitaminiserede frøblandinger 

Kun en gros 

Spørg efter vore varer hos 
Deres leverandør 



er det ided le ti Iskudsfbder 
i fuglenes yngletid. 
fQRI-EGG giver bedre 
yngleresultater og holder 
ungerne i god form .og det er 
hvad hver fugleholder ønsker 
Brug derjorfraidag i 

dki Å 

c gul pakning ./I 

Mest velassorterede 
iager I Danmark 

Vi kan nævne: 

6 sorter solsikke 
8 sorter hirse 
store og små tyroler- 
nødder 

11 forsk, blandinger 
Alt er velrenset 

V_ J 

